《再送座师陈公》
明代·胡应麟

一赋骊驹共黯然，春明回首夕阳悬。绨袍邂逅三千里，绛帐分携二十年。

祇见中朝传凤德，谁从幽谷辨龙泉。苍生万室瞻依久，阙下行看太傅旋。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。